Hotărârea Curții (Camera a zecea) din 27 aprilie 2023 (cerere de decizie preliminară formulată de Corte suprema di cassazione - Italia) – VW/SW, CQ, ET, Legea S.r.l. și Legea Srl/VW, SW, CQ, ET
(Cauza C-686/211, Legea)
[Trimitere preliminară – Dreptul mărcilor – Directiva 89/104/CEE – Directiva (UE) 2015/2436 – Regulamentul (CE) nr. 40/94 – Regulamentul (UE) 2017/1001 – Drepturi exclusive ale titularului unei mărci – Marcă ce aparține mai multor persoane – Condiții privind majoritatea impuse între cotitulari pentru acordarea și rezilierea unei licențe a mărcii lor]
Limba de procedură: italiana
Instanța de trimitere
Corte suprema di cassazione
Părțile din procedura principală
Reclamanți: VW, Legea S.r.l.
Pârâți: SW, CQ, ET, Legea S.r.l., VW
Dispozitivul
Prima directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci și Regulamentul (CE) nr. 40/94 al Consiliului din 20 decembrie 1993 privind marca comunitară
trebuie interpretate în sensul că
problema dacă acordarea sau rezilierea unei licențe de utilizare a unei mărci naționale sau a unei mărci a Uniunii Europene deținute în coproprietate necesită o decizie adoptată în unanimitate de cotitulari sau cu majoritatea acestora intră sub incidența dreptului național aplicabil.
____________
1 JO C 37, 24.1.2022.